માનવ, ઇશ્વરના અસ્તિત્વનો સ્વીકાર કર્યા પછી, તેના ક્યા સ્વરૂપની પૂજા કરે તેના માટે ભારતીય સંસ્કૃતિનો કોઇ જ દુરાગ્રહ નથી. ભગવાનનાં બધાં જ રૂપો સુંદર અને મનોહારી છે. જેનું મન જ્યાં આકર્ષાય, તે તે સ્વરૂપનું પૂજન કરે. માનવે પોતાના જીવનમાં કોઇ પણ ઉપાસ્ય દેવ સ્વીકારવો જોઇએ. મૂર્તિનું મહત્ત્વ, ચિત્ત એકાગ્ર કરવા માટે હોવાથી માનવે પોતાની ધ્યાનમૂર્તિ સતત એક જ રાખવી જોઇએ જેેથી સાધનામાં સરળતા રહે.